กฎสำนักนายกรัฐมนตรีฉบับที่ ๖๑(พ.ศ. ๒๕๑๒)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘[๑] อาศัยอำนาจตามความในมาตรา ๖ และมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ให้ยกเลิกกฎสำนักนายกรัฐมนตรีออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ (ฉบับที่ ๒๗) ลงวันที่ ๑๖ พฤศจิกายน พ.ศ. ๒๔๘๕ และกฎสำนักนายกรัฐมนตรีออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ (ฉบับที่ ๓๒) ลงวันที่ ๒๖ ตุลาคม พ.ศ. ๒๔๘๖ข้อ ๒ ลักษณะชนิด และประเภทของเครื่องแบบข้าราชการพลเรือนสังกัดกระทรวงกลาโหม ให้เป็นไป ดังนี้หมวด ๑เครื่องแบบข้าราชการพลเรือนชายสังกัดกระทรวงกลาโหม ข้อ ๓ เครื่องแบบข้าราชการพลเรือนชายสังกัดกระทรวงกลาโหมให้มี ๙ ชนิด คือ(๑) เครื่องแบบปกติขาว ประกอบด้วย(ก) หมวกทรงหม้อตาลสีขาว(ข) เสื้อชั้นนอกคอปิดสีขาว(ค) กางเกงขายาวสีขาว(ง) รองเท้าหุ้มส้นหรือหุ้มข้อหนังสีดำ(๒) เครื่องแบบปกติคอแบะ ประกอบด้วย(ก) หมวกทรงหม้อตาลสีตามหน่วยกองทัพที่สังกัด(ข) เสื้อชั้นนอกคอแบะสีตามหน่วยกองทัพที่สังกัด(ค) กางเกงขายาวสีตามหน่วยกองทัพที่สังกัด(ง) รองเท้าหุ้มส้นหรือหุ้มข้อหนังสีดำสำหรับผู้ที่สังกัดกองทัพเรือ ให้ใช้รองเท้าหุ้มส้นหนังสีน้ำตาล(๓) เครื่องแบบปกติคอพับ ประกอบด้วย(ก) หมวกทรงหม้อตาลหรือหมวกหนีบสีตามหน่วยกองทัพที่สังกัด(ข) เสื้อคอพับสีตามหน่วยกองทัพที่สังกัด(ค) กางเกงขายาวสีตามหน่วยกองทัพที่สังกัด(ง) เข็มขัดด้ายถักสีตามหน่วยกองทัพที่สังกัด(จ) รองเท้าหุ้มส้นหรือหุ้มข้อหนังสีดำสำหรับผู้ที่สังกัดกองทัพเรือ ให้ใช้รองเท้าหุ้มส้นหนังสีน้ำตาล(๔) เครื่องแบบครึ่งยศ ให้มีลักษณะและส่วนประกอบเช่นเดียวกับเครื่องแบบปกติขาวสำหรับผู้ที่สังกัดกองทัพบกให้ใช้กางเกงขายาวสักหลาดหรือเสิร์ทสีดำและผู้ที่สังกัดกองทัพอากาศให้ใช้กางเกงขายาวสักหลาดหรือเสิร์ทสีเทา(๕) เครื่องแบบเต็มยศให้มีลักษณะและส่วนประกอบเช่นเดียวกับเครื่องแบบครึ่งยศ สำหรับผู้ที่สังกัดกองทัพเรือให้ใช้กางเกงขายาวสักหลาดหรือเสิร์ทสีดำผู้ที่สังกัดกองทัพอากาศให้มีเครื่องแบบเต็มยศสีเทาเพิ่มขึ้น มีลักษณะและส่วนประกอบเช่นเดียวกับเครื่องแบบปกติคอแบะเว้นแต่ให้ใช้รองเท้าหุ้มข้อหนังสีดำ(๖) เครื่องแบบสโมสรคอปิด ให้มีลักษณะและส่วนประกอบเช่นเดียวกับเครื่องแบบเต็มยศ(๗) เครื่องแบบสโมสรอกแข็ง ประกอบด้วย(ก) หมวกทรงหม้อตาลสีขาว(ข) เสื้อชั้นนอกเปิดอกสีขาว(ค) เสื้อกั๊กสีขาวและเชิ้ตอกแข็งสีขาว(ง) กางเกงขายาวเช่นเดียวกับเครื่องแบบเต็มยศ(จ) รองเท้าหุ้มส้นหรือหุ้มข้อหนังสีดำ(๘) เครื่องแบบสโมสรอกอ่อนให้มีลักษณะและส่วนประกอบเช่นเดียวกับเครื่องแบบสโมสรอกแข็ง เว้นแต่ให้ใช้เสื้อเชิ้ตอกอ่อนสีขาวและให้ใช้แพรแถบรัดเอวสีเดียวกับกางเกงแทนเสื้อกั๊กสีขาว(๙) เครื่องแบบสนามให้มีลักษณะและส่วนประกอบเช่นเดียวกับเครื่องแบบปกติคอพับ เว้นแต่ให้ใช้หมวกแก๊ปทรงอ่อนหรือหมวกเหล็กสีตามหน่วยกองทัพที่สังกัดแทนหมวกทรงหม้อตาลหรือหมวกหนีบ และให้ใช้เครื่องหมายชั้นสำหรับเครื่องแบบสนามติดที่ปกคอเสื้อแทนติดที่อินทรธนูและให้ใช้รองเท้าสูงครึ่งน่องหนังสีดำแทนรองเท้าหุ้มส้นหรือหุ้มข้อข้อ ๔ หมวกให้มี ๕ แบบ คือ(๑) หมวกทรงหม้อตาลสีขาวกะบังหน้าทำด้วยหนังหรือวัตถุเทียมหนังสีดำ สายรัดคางสีทอง กว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีขาวที่หน้าหมวกติดตราครุฑพ่าห์ปักดิ้นสีทอง สูง ๕ เซนติเมตร บนหมอนสักหลาดสีขาว(๒) หมวกทรงหม้อตาลสีตามหน่วยกองทัพที่สังกัดให้มีลักษณะและส่วนประกอบเช่นเดียวกับหมวกทรงหม้อตาลสีขาว เว้นแต่สีของหมวกสำหรับผู้ที่สังกัดกองทัพบกให้ใช้สีกากีแกมเขียวผู้ที่สังกัดกองทัพเรือให้ใช้สีกากี ผู้ที่สังกัดกองทัพอากาศให้ใช้สีเทาและให้ใช้สายรัดคางทำด้วยหนังหรือวัตถุเทียมหนังสีดำ กว้าง ๑ เซนติเมตรแทนสายรัดคางสีทองที่หน้าหมวกติดตราครุฑพ่าห์ในบัวกระหนกทำด้วยโลหะสีทองขนาดใหญ่แทนตราครุฑพ่าห์ปักดิ้นสีทองบนหมอนสักหลาดสีขาว(๓) หมวกหนีบให้มีสีเช่นเดียวกับหมวกทรงหม้อตาลสีตามหน่วยกองทัพที่สังกัด ติดตราครุฑพ่าห์ในบัวกระหนกทำด้วยโลหะสีทองขนาดเล็กที่ด้านซ้ายเหนือขอบหมวกห่างจากมุมพับด้านหน้าประมาณ๔ เซนติเมตร(๔) หมวกแก๊ปทรงอ่อนให้มีลักษณะและสีเช่นเดียวกับหมวกแก๊ปทรงอ่อนของทหารชายตามหน่วยกองทัพที่สังกัดเว้นแต่ที่หน้าหมวกติดตราครุฑพ่าห์ในบัวกระหนกทำด้วยโลหะสีทองขนาดเล็ก(๕) หมวกเหล็ก ให้มีลักษณะและสีเช่นเดียวกับหมวกเหล็กของทหารชายตามหน่วยกองทัพที่สังกัดข้อ ๕ เสื้อให้มี ๔ แบบ คือ(๑) เสื้อชั้นนอกคอปิดสีขาวมีตะเข็บหลัง ๔ ตะเข็บที่แนวสาบอกเสื้อมีดุมโลหะสีทองตราครุฑพ่าห์ขนาดใหญ่ ๕ ดุม มีกระเป๋าบน ๒ กระเป๋า กระเป๋าล่าง ๒ กระเป๋าเป็นกระเป๋าเจาะ กระเป๋าบนมีใบปกรูปชายแหลม ๓ ชาย ไม่ขัดดุมกระเป๋าล่างไม่มีใบปกเสื้อนี้มีเครื่องหมายชั้นบนอินทรธนูแข็งและเครื่องหมายสังกัดประกอบด้วย(๒) เสื้อชั้นนอกคอแบะสีตามหน่วยกองทัพที่สังกัดให้มีลักษณะและสีเช่นเดียวกับเสื้อชั้นนอกคอแบะของทหารชายตามหน่วยกองทัพที่สังกัดเว้นแต่ให้ใช้ดุมโลหะสีทองตราครุฑพ่าห์ มีเครื่องหมายชั้นบนอินทรธนูแข็งและเครื่องหมายสังกัดประกอบด้วยเสื้อนี้ใช้ประกอบกับเสื้อคอพับแขนยาวและผ้าผูกคอมีลักษณะและสีเช่นเดียวกับเสื้อคอพับและผ้าผูกคอที่ใช้ประกอบกับเสื้อชั้นนอกคอแบะของทหารชายตามหน่วยกองทัพที่สังกัด(๓) เสื้อคอพับสีตามหน่วยกองทัพที่สังกัดให้มีลักษณะและสีเช่นเดียวกับเสื้อคอพับของทหารชายตามหน่วยกองทัพที่สังกัดเสื้อนี้มีเครื่องหมายชั้นบนอินทรธนูอ่อนและเครื่องหมายสังกัดประกอบด้วยเมื่อใช้เสื้อนี้เป็นเครื่องแบบสนามให้ติดเครื่องหมายชั้นสำหรับเครื่องแบบสนามที่ปกคอเสื้อแทนติดที่อินทรธนูอ่อนเมื่อสวมเสื้อนี้ให้สอดชายเสื้อไว้ภายในกางเกงในโอกาสไปในงานพิธีหรือเข้าที่ชุมนุมชนให้ใช้ผ้าผูกคอเงื่อนกะลาสี สอดชายผ้าผูกคอไว้ภายในเสื้อใต้ดุมเม็ดที่สอง สีเช่นเดียวกับผ้าผูกคอของทหารชายตามหน่วยกองทัพที่สังกัดแต่ในโอกาสไว้ทุกข์ให้ใช้ผ้าผูกคอสีดำเว้นแต่ผู้ที่สังกัดกองทัพอากาศให้ใช้ผ้าผูกคอสีน้ำเงินดำ(๔) เสื้อชั้นนอกเปิดอกสีขาวให้มีลักษณะและส่วนประกอบเช่นเดียวกับเสื้อชั้นนอกเปิดอกของทหารชายตามหน่วยกองทัพที่สังกัดเว้นแต่ให้ใช้ดุมโลหะสีทองตราครุฑพ่าห์ เสื้อนี้มีเครื่องหมายชั้นบนอินทรธนูแข็งและเครื่องหมายสังกัดประกอบด้วยข้อ ๖ กางเกงให้มี ๓ แบบ คือ(๑) กางเกงขายาวสีขาว ไม่พับปลายขา ปลายขายาวปิดตาตุ่มและกว้างไม่น้อยกว่า๒๐ เซนติเมตร และไม่เกิน ๒๘ เซนติเมตร ที่ขอบเอวมีห่วงกว้างไม่เกิน ๑ เซนติเมตร ๗ห่วง ทำด้วยผ้าสีเดียวกับกางเกงสำหรับสอดเข็มขัด ที่แนวตะเข็บกางเกงด้านข้างมีกระเป๋าเจาะข้างละ๑ กระเป๋า และจะมีกระเป๋าหลังเป็นกระเป๋าเจาะก็ได้(๒)กางเกงขายาวสีตามหน่วยกองทัพที่สังกัด ให้มีลักษณะเช่นเดียวกับกางเกงขายาวสีขาว สำหรับผู้ที่สังกัดกองทัพบกให้ใช้กางเกงสีกากีแกมเขียวผู้ที่สังกัดกองทัพเรือให้ใช้กางเกงสีกากี ผู้ที่สังกัดกองทัพอากาศให้ใช้กางเกงสีเทา(๓) กางเกงสักหลาดหรือเสิร์ทให้มีลักษณะเช่นเดียวกับกางเกงขายาวสีขาว สำหรับผู้ที่สังกัดกองทัพบกหรือกองทัพเรือให้ใช้กางเกงสักหลาดหรือเสิร์ทสีดำผู้ที่สังกัดกองทัพอากาศให้ใช้กางเกงสักหลาดหรือเสิร์ทสีเทาข้อ ๗ เข็มขัดด้ายถักให้ทำด้วยด้ายถักสีเดียวกับเข็มขัดด้ายถักของทหารชายตามหน่วยกองทัพที่สังกัด สำหรับผู้ที่สังกัดกองทัพเรือให้ใช้เข็มขัดด้ายถักสีกากีเข็มขัดนี้กว้าง ๓ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนปลายมนกว้าง ๓.๕ เซนติเมตร ยาว ๕ เซนติเมตรมีรูปครุฑดุนนูนอยู่กึ่งกลางหัวเข็มขัดไม่มีเข็มสำหรับสอดรู ปลายเข็มขัดหุ้มด้วยโลหะสีทองกว้าง๑ เซนติเมตรข้อ ๘ รองเท้าให้มี ๓ แบบ คือ(๑) รองเท้าหุ้มส้นหนังสีดำหรือสีน้ำตาลชนิดผูกเชือก(๒) รองเท้าหุ้มข้อหนังสีดำชนิดผูกเชือกหรือยืดข้าง(๓) รองเท้าสูงครึ่งน่องหนังสีดำรองเท้าทุกแบบต้องมีส้นและไม่มีลวดลายข้อ ๙ ถุงเท้าเมื่อใช้รองเท้าหุ้มส้นหรือหุ้มข้อ ให้ใช้ถุงเท้าสีเดียวกับรองเท้าข้อ ๑๐ อินทรธนูและเครื่องหมายชั้น ให้มี ๒ แบบคือ(๑) อินทรธนูแข็งและเครื่องหมายชั้น อินทรธนูแข็งกว้าง ๔เซนติเมตร ยาวตามความยาวของบ่าพื้นสักหลาดสีดำติดกับเสื้อเหนือบ่าทั้งสองข้างจากไหล่ไปคอ ด้านคอปลายมนติดดุมโลหะสีทองตราครุฑพ่าห์ขนาดเล็กบนอินทรธนูมีเครื่องหมายชั้นดังนี้(ก) ผู้ที่ได้รับเงินเดือนนายทหารสัญญาบัตรในอัตราชั้นยศพันเอกนาวาเอก หรือนาวาอากาศเอก อันดับ ๑ ชั้น ๒๘ขึ้นไป มีแถบสีทองกว้าง ๕ มิลลิเมตร เป็นขอบและปักดิ้นสีทองลายช่อชัยพฤกษ์ยาวตลอดส่วนกลางของอินทรธนู(ข)ผู้ที่ได้รับเงินเดือนนายทหารสัญญาบัตรในอัตราชั้นยศพันโท นาวาโท หรือนาวาอากาศโทอันดับ ๑ ชั้น ๒๐ ขึ้นไปถึงยศพันเอก นาวาเอก หรือนาวาอากาศเอก อันดับ ๑ ชั้น ๒๗มีแถบสีทองกว้าง ๑ เซนติเมตร เป็นขอบและปักดิ้นสีทองลายช่อชัยพฤกษ์มีดอก ๓ดอกเรียงตามส่วนยาวของอินทรธนู ไม่เกิน ๓ ใน ๔ ส่วนของอินทรธนู(ค) ผู้ที่ได้รับเงินเดือนนายทหารสัญญาบัตรในอัตราชั้นยศร้อยโทเรือโท หรือเรืออากาศโท อันดับ ๑ ชั้น ๘ ขึ้นไปถึงยศพันตรี นาวาตรีหรือนาวาอากาศตรี อันดับ ๑ ชั้น ๑๙ มีแถบสีทองกว้าง ๑ เซนติเมตรเป็นขอบและปักดิ้นสีทองลายช่อชัยพฤกษ์ มีดอก ๒ ดอกเรียงตามส่วนยาวของอินทรธนู ไม่เกินครึ่งหนึ่งของอินทรธนู(ง) ผู้ที่ได้รับเงินเดือนนายทหารสัญญาบัตรในอัตราชั้นยศร้อยตรีเรือตรี หรือเรืออากาศตรี ขึ้นไปถึงยศร้อยโท เรือโท หรือเรืออากาศโทอันดับ ๑ ชั้น๗ มีแถบสีทองกว้าง ๑ เซนติเมตร เป็นขอบและปักดิ้นสีทองลายช่อชัยพฤกษ์มีดอก ๑ ดอกไม่เกิน ๑ ใน ๔ ส่วนของอินทรธนู(จ) ผู้ที่ได้รับเงินเดือนทหารในอัตราต่ำกว่าชั้นสัญญาบัตรตั้งแต่ ๗๕๐ บาท ขึ้นไป มีแถบสีทองกว้าง ๕ มิลลิเมตรเป็นขอบ(ฉ) ผู้ที่ได้รับเงินเดือนทหารในอัตราต่ำกว่าชั้นสัญญาบัตรต่ำกว่า ๗๕๐ บาท มีแถบสีทองกว้าง ๕ มิลลิเมตร ขวางกลาง(๒) อินทรธนูอ่อนและเครื่องหมายชั้น อินทรธนูอ่อนทำด้วยผ้าชนิดและสีเดียวกับเสื้อเป็นรูปสี่เหลี่ยมผืนผ้าเรียวจากทางด้านไหล่ไปคอ ปลายมน ด้านไหล่กว้าง ๕ เซนติเมตรเย็บติดกับเสื้อ ด้านคอกว้าง ๔ เซนติเมตรตอนปลายขัดดุมบนอินทรธนูมีเครื่องหมายชั้นดังนี้(ก) ผู้ที่ได้รับเงินเดือนตาม (๑) (ก) มีแถบไหมสีเหลือง กว้าง๓ เซนติเมตรติดทางต้นอินทรธนู ๑ แถบและแถบกว้าง ๑ เซนติเมตร ติดเรียงต่อไปอีก ๑แถบ แถบบนขมวดเป็นวงกลมขนาดเส้นผ่านศูนย์กลางวงใน ๑ เซนติเมตร(ข) ผู้ที่ได้รับเงินเดือนตาม (๑) (ข) มีแถบไหมสีเหลืองกว้าง ๑ เซนติเมตร ๓ แถบ แถบบนขมวดเป็นวงกลมขนาดเส้นผ่านศูนย์กลางวงใน ๑ เซนติเมตร(ค) ผู้ที่ได้รับเงินเดือนตาม (๑) (ค) มีแถบไหมสีเหลืองกว้าง ๑ เซนติเมตร ๒ แถบ แถบบนขมวดเป็นวงกลมขนาดเส้นผ่านศูนย์กลางวงใน ๑ เซนติเมตร(ง) ผู้ที่ได้รับเงินเดือนตาม (๑) (ง) มีแถบไหมสีเหลืองกว้าง ๑ เซนติเมตร ๑ แถบ ขมวดเป็นวงกลมขนาดเส้นผ่านศูนย์กลางวงใน ๑ เซนติเมตร(จ) ผู้ที่ได้รับเงินเดือนตาม (๑) (จ) มีแถบสีเหลือง กว้าง๕ มิลลิเมตร ๒ แถบ แถบบนขมวดเป็นวงกลมขนาดเส้นผ่านศูนย์กลางวงใน ๕ มิลลิเมตร(ฉ) ผู้ที่ได้รับเงินเดือนตาม (๑) (ฉ) มีแถบสีเหลือง กว้าง๕ มิลลิเมตร ๑ แถบ ขมวดเป็นวงกลมขนาดเส้นผ่านศูนย์กลางวงใน ๕ มิลลิเมตรสำหรับข้าราชการวิสามัญ แถบที่ขมวดเป็นวงกลมนั้นให้ขมวดเป็นรูปสี่เหลี่ยมจตุรัสข้อ ๑๑ เครื่องหมายชั้นสำหรับเครื่องแบบสนามให้มีลักษณะเช่นเดียวกับเครื่องหมายชั้นบนอินทรธนูอ่อนเว้นแต่แถบทำด้วยโลหะสีทองหรือผ้าสีเหลืองหรือปักด้วยไหมสีเหลือง และมีขนาดยาว๑.๗ เซนติเมตร แถบบนไม่มีขมวด เครื่องหมายชั้นชนิดนี้ให้ประดับตามทางดิ่งที่ปกคอพับของเสื้อทั้งสองข้างให้แถบบนอยู่ทางคอด้านหน้าข้อ ๑๒ เครื่องหมายสังกัด ทำด้วยโลหะสีทองโปร่งและมีลักษณะดังนี้(๑) รูปจักรมีสมอสอดขัดในวงจักรด้านซ้ายขวาเป็นรูปปีกนกกางสำหรับผู้ที่สังกัดหน่วยที่มิได้ขึ้นกับกองทัพใด(๒) รูปจักร สำหรับผู้ที่สังกัดกองทัพบก(๓) รูปสมออยู่กลางวงกลมขดเชือก สำหรับผู้ที่สังกัดกองทัพเรือ(๔) รูปปีกนก ๒ ปีกกึ่งกลางส่วนบนของปีกนกเป็นรูปอุณาโลมมีรัศมีทับหัวปีกสำหรับผู้ที่สังกัดกองทัพอากาศข้อ ๑๓ เครื่องหมายสังกัดให้ติดที่คอเสื้อทั้งสองข้าง ดังนี้(๑) เสื้อชั้นนอกคอปิด ติดที่คอตอนหน้าให้ริมห่างจากบรรจบที่คอเสื้อข้างละ ๒.๕ เซนติเมตร(๒) เสื้อชั้นนอกคอแบะ ติดที่มุมคอแบะตอนบน(๓) เสื้อคอพับ ติดที่มุมปกคอพับ(๔) เสื้อชั้นนอกเปิดอก ติดที่คอแบะตอนบนสำหรับเครื่องแบบสนามให้ติดเครื่องหมายสังกัดของหน่วยทหารที่ตนสังกัดตรงแนวกึ่งกลางของกระเป๋าและเหนือขอบใบปกกระเป๋าบนขวา๒ เซนติเมตร แทนติดเครื่องหมายสังกัดที่มุมปกคอพับหมวด ๒เครื่องแบบข้าราชการพลเรือนหญิงสังกัดกระทรวงกลาโหม ข้อ ๑๔ เครื่องแบบข้าราชการพลเรือนหญิงสังกัดกระทรวงกลาโหมให้มี ๘ ชนิด คือ(๑) เครื่องแบบปกติขาว ประกอบด้วย(ก) หมวกทรงหม้อตาลสีขาว(ข) เสื้อชั้นนอกคอแบะสีขาว(ค) กระโปรงสีขาว(ง) รองเท้าหุ้มส้นหนังสีดำและถุงเท้ายาวสีเนื้อ(จ) กระเป๋าถือสีขาว (ในโอกาสที่ใช้กระเป๋าถือ)(๒) เครื่องแบบปกติคอแบะ ประกอบด้วย(ก) หมวกทรงหม้อตาลสีตามหน่วยกองทัพที่สังกัด(ข) เสื้อชั้นนอกคอแบะสีตามหน่วยกองทัพที่สังกัด(ค) กระโปรงสีตามหน่วยกองทัพที่สังกัด(ง) รองเท้าหุ้มส้นหนังสีดำและถุงเท้ายาวสีเนื้อ(จ) กระเป๋าถือสีดำ (ในโอกาสที่ใช้กระเป๋าถือ)(๓) เครื่องแบบปกติคอพับ ประกอบด้วย(ก) หมวกหนีบสีตามหน่วยกองทัพที่สังกัด(ข) เสื้อคอพับสีตามหน่วยกองทัพที่สังกัด(ค) กระโปรงสีตามหน่วยกองทัพที่สังกัด(ง) เข็มขัดด้ายถักสีตามหน่วยกองทัพที่สังกัด(จ) รองเท้าหุ้มส้นหนังสีดำ(ฉ) กระเป๋าถือสีดำ (ในโอกาสที่ใช้กระเป๋าถือ)(๔) เครื่องแบบปกติคอเปิดให้มีลักษณะและส่วนประกอบเช่นเดียวกับเครื่องแบบปกติคอพับเว้นแต่ให้ใช้เสื้อคอเปิดแทนเสื้อคอพับ สำหรับผู้ที่สังกัดกองทัพบกหรือกองทัพอากาศให้ใช้หมวกหนีบและกระโปรงสีตามหน่วยกองทัพที่สังกัด สำหรับผู้ที่สังกัดกองทัพเรือให้ใช้หมวกหนีบและกระโปรงสีน้ำเงิน(๕) เครื่องแบบครึ่งยศให้มีลักษณะและส่วนประกอบเช่นเดียวกับเครื่องแบบปกติขาว สำหรับผู้ที่สังกัดกองทัพบกให้ใช้กระโปรงสักหลาดหรือเสิร์ทสีดำสำหรับผู้ที่สังกัดกองทัพอากาศให้ใช้กระโปรงสักหลาดหรือเสิร์ทสีเทา(๖) เครื่องแบบเต็มยศ ให้มีลักษณะและส่วนประกอบเช่นเดียวกับเครื่องแบบครึ่งยศสำหรับผู้ที่สังกัดกองทัพบกหรือกองทัพเรือให้ใช้กระโปรงสักหลาดหรือเสิร์ทสีดำสำหรับผู้ที่สังกัดกองทัพอากาศให้ใช้กระโปรงสักหลาดหรือเสิร์ทสีเทา(๗) เครื่องแบบสโมสร ให้แต่งตามสมัยนิยม(๘) เครื่องแบบสนาม ให้มีลักษณะและส่วนประกอบเช่นเดียวกับเครื่องแบบปกติคอพับ เว้นแต่ให้ใช้หมวกแก๊ปทรงอ่อนหรือหมวกเหล็กและรองเท้าสูงครึ่งน่องหนังสีดำเช่นเดียวกับเครื่องแบบสนามของข้าราชการพลเรือนชายสังกัดกระทรวงกลาโหมเพิ่มขึ้นและให้ใช้เครื่องหมายชั้นสำหรับเครื่องแบบสนามติดที่ปกคอเสื้อแทนติดที่อินทรธนูเหนือบ่าเช่นเดียวกับข้าราชการพลเรือนชายสังกัดกระทรวงกลาโหมและใช้กางเกงขายาวสีตามหน่วยกองทัพที่สังกัดแทนกระโปรงข้อ ๑๕ หมวกให้มี ๔ แบบ คือ(๑) หมวกทรงหม้อตาลสีขาวให้มีลักษณะและส่วนประกอบเช่นเดียวกับหมวกสำหรับเครื่องแบบปกติขาวของข้าราชการพลเรือนชายประจำการทั่วไปตามที่กำหนดไว้ในกฎสำนักนายกรัฐมนตรีในส่วนที่เกี่ยวกับเครื่องแบบทั่วไปแต่เป็นทรงอ่อน(๒) หมวกทรงหม้อตาลสีตามหน่วยกองทัพที่สังกัดให้มีลักษณะและส่วนประกอบเช่นเดียวกับหมวกทรงหม้อตาลสีขาวเว้นแต่มีสีเช่นเดียวกับหมวกทรงหม้อตาลสีตามหน่วยกองทัพที่สังกัดของข้าราชการพลเรือนชายสังกัดกระทรวงกลาโหม(๓) หมวกหนีบให้มีลักษณะและส่วนประกอบเช่นเดียวกับหมวกหนีบของข้าราชการพลเรือนชายสังกัดกระทรวงกลาโหม(๔) หมวกเหล็กให้มีลักษณะเช่นเดียวกับหมวกเหล็กของข้าราชการพลเรือนชายสังกัดกระทรวงกลาโหมข้อ ๑๖ เสื้อให้มี ๔ แบบ คือ(๑) เสื้อชั้นนอกคอแบะสีขาว แบบคอป้านแขนยาวถึงข้อมือมีตะเข็บหลัง ๓ ตะเข็บ ที่แนวสาบอกมีดุมโลหะสีทองตราครุฑพ่าห์ขนาดเส้นผ่านศูนย์กลาง๑.๕ เซนติเมตร ๓ ดุม มีกระเป๋าล่างข้างละ ๑ กระเป๋า เป็นกระเป๋าเจาะเฉียงเล็กน้อย ไม่มีใบปกกระเป๋าเสื้อนี้มีเครื่องหมายชั้นบนอินทรธนูแข็งและเครื่องหมายสังกัดประกอบด้วยและให้ใช้เสื้อเชิ้ตแขนยาวสีขาวผูกผ้าผูกคอสีดำเงื่อนกะลาสี(๒) เสื้อชั้นนอกคอแบะสีตามหน่วยกองทัพที่สังกัดให้มีลักษณะและส่วนประกอบเช่นเดียวกับเสื้อชั้นนอกคอแบะสีขาวเว้นแต่สีของเสื้อให้ใช้สีเช่นเดียวกับเสื้อคอแบะสีตามหน่วยกองทัพที่สังกัดของข้าราชการพลเรือนชายสังกัดกระทรวงกลาโหมมีเครื่องหมายชั้นบนอินทรธนูแข็งและเครื่องหมายสังกัดประกอบด้วย เสื้อนี้ใช้ประกอบกับเสื้อเชิ้ตแขนยาวและผ้าผูกคอมีสีเช่นเดียวกับเสื้อคอพับและผ้าผูกคอที่ใช้ประกอบกับเสื้อชั้นนอกคอแบะสีตามหน่วยกองทัพที่สังกัดของข้าราชการพลเรือนชายสังกัดกระทรวงกลาโหม(๓) เสื้อคอพับสีตามหน่วยกองทัพที่สังกัดให้มีลักษณะและส่วนประกอบเช่นเดียวกับเสื้อคอพับสีตามหน่วยกองทัพที่สังกัดของข้าราชการพลเรือนชายสังกัดกระทรวงกลาโหมเมื่อสวมเสื้อนี้ให้สอดชายเสื้อไว้ภายในกระโปรง(๔) เสื้อคอเปิด เป็นเสื้อคอเปิดสีขาวแขนยาวรัดข้อมือ ขัดดุมข้างละ๑ ดุม หรือแขนสั้นเพียงข้อศอก ไม่มีกระเป๋า ไม่มีสาบที่อก ที่แนวสาบอกมีดุม ๓ ดุมมีอินทรธนูอ่อนขัดดุมข้างละ ๑ ดุม ดุมทั้งสิ้นเป็นดุมโลหะสีทองตราครุฑพ่าห์ขนาดเล็กมีเครื่องหมายชั้นบนอินทรธนูอ่อนและเครื่องหมายสังกัดประกอบด้วยเมื่อสวมเสื้อนี้ให้สอดชายเสื้อไว้ภายในกระโปรงข้อ ๑๗ กระโปรง ให้มี ๓ แบบ คือ(๑) กระโปรงสีขาว ไม่มีกระเป๋า ยาวปิดเข่าตรงกลางด้านหลังมีจีบพับทบ ชายกระโปรงไม่บาน(๒) กระโปรงสีตามหน่วยกองทัพที่สังกัด ให้มีลักษณะเช่นเดียวกับกระโปรงสีขาวสำหรับผู้ที่สังกัดกองทัพบกให้ใช้สีกากีแกมเขียวผู้ที่สังกัดกองทัพเรือให้ใช้สีกากี แต่เมื่อใช้กับเสื้อคอเปิดให้ใช้สีน้ำเงินผู้ที่สังกัดกองทัพอากาศให้ใช้สีเทา(๓) กระโปรงสักหลาดหรือเสิร์ทให้มีลักษณะเช่นเดียวกับกระโปรงสีขาว เว้นแต่ทำด้วยสักหลาดหรือเสิร์ท สำหรับผู้ที่สังกัดกองทัพบกหรือกองทัพเรือให้ใช้สีดำผู้ที่สังกัดกองทัพอากาศให้ใช้สีเทาข้อ ๑๘ กางเกงขายาวสีตามหน่วยกองทัพที่สังกัดไม่พับปลายขา ปลายขายาวปิดตาตุ่มและกว้างไม่น้อยกว่า ๑๘ เซนติเมตร และไม่เกิน ๒๔เซนติเมตร ผ่าเอวทางด้านซ้าย ที่ขอบเอวมีห่วงกว้าง ๑ เซนติเมตร ๗ ห่วงทำด้วยผ้าสีเดียวกับกางเกงสำหรับสอดเข็มขัด ที่แนวตะเข็บกางเกงด้านข้างมีกระเป๋าเจาะข้างละ๑ กระเป๋า และจะมีกระเป๋าหลังเป็นกระเป๋าเจาะก็ได้สีของกางเกงให้ใช้สีเช่นเดียวกับกางเกงขายาวสีตามหน่วยกองทัพที่สังกัดของข้าราชการพลเรือนชายสังกัดกระทรวงกลาโหมข้อ ๑๙ เข็มขัดด้ายถักให้มีลักษณะเช่นเดียวกับเข็มขัดด้ายถักของข้าราชการพลเรือนชายสังกัดกระทรวงกลาโหม สำหรับผู้ที่สังกัดกองทัพเรือเมื่อแต่งเครื่องแบบปกติคอเปิดให้ใช้เข็มขัดด้ายถักสีน้ำเงินดำข้อ ๒๐ รองเท้า ให้มี ๒ แบบ คือ(๑) รองเท้าหุ้มส้นหนังสีดำ ปิดปลายเท้า ไม่มีลวดลาย ส้นสูงไม่เกิน๗ เซนติเมตร(๒) รองเท้าสูงครึ่งน่องหนังสีดำข้อ ๒๑ อินทรธนูและเครื่องหมายชั้นให้มีลักษณะและส่วนประกอบเช่นเดียวกับอินทรธนูและเครื่องหมายชั้นของข้าราชการพลเรือนชายสังกัดกระทรวงกลาโหมข้อ ๒๒ เครื่องหมายสังกัดให้มีลักษณะและวิธีติดเช่นเดียวกับเครื่องหมายสังกัดของข้าราชการพลเรือนชายสังกัดกระทรวงกลาโหมหมวด ๓เบ็ดเตล็ด ข้อ ๒๓ ข้าราชการพลเรือนสังกัดกระทรวงกลาโหมซึ่งมีตำแหน่งเป็นอนุศาสนาจารย์เมื่อแต่งเครื่องแบบปกติหรือเครื่องแบบสนาม ให้มีปลอกแขนสีเหลืองกว้าง ๗ เซนติเมตรรอบแขนเสื้อเบื้องขวาตรงกึ่งกลางระหว่างไหล่กับข้อศอกด้วยข้อ ๒๔ เมื่อแต่งเครื่องแบบปกติให้ผู้ได้รับพระราชทานเครื่องราชอิสริยาภรณ์ประดับแพรแถบเครื่องราชอิสริยาภรณ์ที่อกเหนือขอบใบปกกระเป๋าบนซ้าย๑.๕ เซนติเมตร เครื่องแบบที่ไม่มีกระเป๋าที่อกเสื้อ ก็ให้ประดับในแนวเดียวกันนี้โดยอนุโลมข้อ ๒๕ ข้าราชการพลเรือนสังกัดกระทรวงกลาโหมซึ่งเข้ารับราชการครั้งแรกสังกัดหน่วยที่มิได้ขึ้นกับกองทัพใดให้แต่งเช่นเดียวกับผู้ที่สังกัดกองทัพบก เว้นแต่เครื่องหมายสังกัดให้ใช้ตามข้อ ๑๒(๑)ถ้าสังกัดกองทัพใด เมื่อย้ายเข้าสังกัดหน่วยที่มิได้ขึ้นกับกองทัพใดให้แต่งเช่นเดียวกับเครื่องแบบของกองทัพเดิมที่ตนสังกัดอยู่ครั้งสุดท้ายเว้นแต่เครื่องหมายสังกัดให้ใช้ตามข้อ ๑๒ (๑)ข้อ ๒๖ ข้าราชการพลเรือนนอกประจำการสังกัดกระทรวงกลาโหมเมื่อแต่งเครื่องแบบให้แต่งเช่นเดียวกับที่ได้แต่งครั้งสุดท้ายก่อนออกจากประจำการ เว้นแต่เครื่องหมายสังกัดให้ติดอันเดียวตรงแนวกึ่งกลางของกระเป๋าและเหนือขอบใบปกกระเป๋าบนขวา๒ เซนติเมตรข้อ ๒๗ เมื่อใช้เสื้อกันฝนให้ใช้เสื้อกันฝนเช่นเดียวกับเสื้อกันฝนของทหารตามหน่วยกองทัพที่สังกัดให้ไว้ ณ วันที่ ๔ มกราคม พ.ศ. ๒๕๑๒จอมพล ถ. กิตติขจรนายกรัฐมนตรีหมายเหตุ :- เหตุผลในการประกาศใช้กฎสำนักนายกรัฐมนตรีฉบับนี้คือ เนื่องจากได้มีการปรับปรุงเครื่องแบบข้าราชการฝ่ายพลเรือนและกำหนดเครื่องแบบข้าราชการฝ่ายพลเรือนหญิงขึ้นแล้ว จึงสมควรปรับปรุงเครื่องแบบข้าราชการพลเรือนสังกัดกระทรวงกลาโหมให้สอดคล้องกับเครื่องแบบข้าราชการฝ่ายพลเรือนโชติกานต์/ปรับปรุง๑๗กุมภาพันธ์ ๒๕๖๓อรญา/ตรวจ๔ พฤษภาคม๒๕๖๓[๑] ราชกิจจานุเบกษา เล่ม ๘๖/ตอนที่ ๑๖/หน้า ๒๒๙/๒๕ กุมภาพันธ์๒๕๑๒